thumb|ধর্মস্থলের ধর্মাধ্যক্ষ ডঃ ডি. বীরেন্দ্র হেগড়ে তার সংগ্রহে ছিল এই ঐতিহাসিক হেরাল্ড গাড়ি—যা প্রাচীন গাড়িশিল্পের সৌন্দর্য ও নৈপুণ্যের প্রতীক। ঝকঝকে নকশা ও অতীতের রাজসিকতা স্মরণ করিয়ে দেওয়া এই গাড়িটি এখন তাঁর প্রতিষ্ঠিত পায়ানা ভিনটেজ কার মিউজিয়ামে সংরক্ষিত আছে। পায়ানা কার জাদুঘর () ভারতের কর্ণাটক রাজ্যের মাইসুরু-বেঙ্গালুরু এক্সপ্রেসওয়ের পাশে, শ্রীরঙ্গপট্টণ তালুকের নাগুবিনাহল্লি এলাকায় অবস্থিত একটি ঐতিহ্যবাহী গাড়ি বিষয়ক জাদুঘর। ধর্মস্থল মঠের ধর্মধিকারী ডি. বীরেন্দ্র হেগগড়ে এই জাদুঘরের প্রতিষ্ঠাতা। এটি তার প্রায় ৫০ বছরের গাড়ি সংগ্রহের ফসল, যেখানে প্রায় ২৫০টি পুরনো ও বিরল যানবাহনের সংগ্রহ রয়েছে। thumb|পায়ানা মিউজিয়ামে ঐতিহ্যবাহী ঘোড়ার গাড়ি ও প্রাক যুগের যান দেখছেন দর্শনার্থীরা  ইতিহাস ও বৈশিষ্ট্য  ‘পায়ানা’ শব্দের অর্থ ‘যাত্রা’, এবং এই জাদুঘরের দর্শন যেন সময়ের সড়কে এক যাত্রা। এটি প্রথমে ১০ একর জমিতে স্থাপিত হলেও পরবর্তীতে বিস্তৃত হয়ে ২৩ একর এলাকাজুড়ে নির্মিত হয়েছে। জাদুঘরের বহিরাংশ একটি দানবাকার টায়ারের মতো আকৃতিতে নির্মিত, যা দূর থেকেই পথচারীদের দৃষ্টি আকর্ষণ করে। thumb|১৯৩৭ সালের শকোডা পপুলার II ৪২০ রোডস্টার, চেক প্রজাতন্ত্রের একটি পুরনো মডেলের দুই আসনের খোলা ছাদের গাড়ি। লাল রঙের এই গাড়িটির সাদা রিমওয়ালা টায়ার চোখে পড়ার মতো। মজার বিষয় হলো, ‘শকোডা’ শব্দের অর্থ চেক ভাষায় ‘দুঃখ’ বা ‘আফসোস’, যদিও এটি প্রতিষ্ঠাতার নাম অনুসারে রাখা হয়েছে।  সংগ্রহ  জাদুঘরটিতে ১৯২০ থেকে ২০০০ সাল পর্যন্ত বিভিন্ন যুগের প্রায় ২৫০টি যানবাহন রয়েছে, যার মধ্যে রয়েছে রোলস রয়েস, স্ট্যান্ডার্ড হেরাল্ড (১৯৬২), চেভ্রোলেট ইমপালা (১৯৬৫), হিন্দুস্তান অ্যাম্বাসাডর, স্টুডিবেকার চ্যাম্পিয়ন ইত্যাদি।   জাদুঘরের অন্যতম আকর্ষণ হলো নোবেলজয়ী পদার্থবিজ্ঞানী সি. ভি. রমন কর্তৃক ব্যবহৃত একটি স্টুডিবেকার চ্যাম্পিয়ন গাড়ি। এছাড়াও, মুম্বাইর ঐতিহ্যবাহী দ্বিস্তর বাস এবং বিলুপ্তপ্রায় কালো-হলুদ ট্যাক্সি, দ্বিতীয় বিশ্বযুদ্ধকালে ব্যবহৃত উইলিস জিপ, ডজ পাওয়ার ওয়াগন, এবং আধুনিক বৈদ্যুতিক রেভা গাড়িও প্রদর্শিত হয়েছে। thumb|১৯২৯ সালের স্টুডিবেকার প্রেসিডেন্ট—মার্কিন নির্মাতা স্টুডিবেকারের অন্যতম প্রিমিয়াম মডেল, যেটি মহাত্মা গান্ধী মহীশূর সফরের সময় ব্যবহার করেছিলেন। ৮ সিলিন্ডার, ৫.৫ লিটার ইঞ্জিনযুক্ত এই গাড়িটি ক্যাডিলাক ও প্যাকার্ডের মতো বিলাসবহুল ব্র্যান্ডের প্রতিদ্বন্দ্বী হিসেবে বিবেচিত হতো।  প্রদর্শনী ও কার্যক্রম  জাদুঘরের গাড়িগুলি কেবল দর্শনের জন্য নয়, বরং প্রতিটিই একটি করে ঐতিহাসিক অনুষঙ্গ বহন করে। গাড়িগুলি কেবল বাহন হিসেবে নয়, বরং সামাজিক ও ঐতিহাসিক দূত হিসেবে বিবেচিত হয়।  এছাড়াও, এখানে একটি পূর্ণাঙ্গ কর্মশালাও রয়েছে, যেখানে দক্ষ প্রযুক্তিবিদরা পুরনো যানবাহন পুনরুদ্ধারের কাজে নিয়োজিত। thumb|১৯৩১ সালের নীল রঙের অস্টিন সাত—জনসাধারণের জন্য সাশ্রয়ী ব্রিটিশ গাড়ি। ছোট আকার হলেও বড় মডেলের গঠনশৈলী বজায় ছিল। "MYB 1341" নাম্বারপ্লেটযুক্ত এই গাড়িটি একসময় সুইফট ব্র্যান্ডেও বিক্রি হতো। বর্তমানে যুক্তরাজ্যে মাত্র ৩৪টি সচল মডেল রয়েছে। মূল্য প্রায় £৯,০০০ থেকে £১৬,০০০ পর্যন্ত হতে পারে। গাড়িটি আমেরিকা, ফ্রান্স ও অস্ট্রেলিয়াতেও তৈরি হয়েছিল।  গুরুত্বপূর্ণ প্রদর্শনীগুলি   ১৯২৫ সালের ফিয়াট (ইতালি)  ১৯২৬ সালের মার্সিডিজ বেঞ্জ (জার্মানি)  ১৯৩৪ সালের মরিস ১৫/৬ (ইংল্যান্ড)  ১৯৬১ সালের হিন্দুস্তান অ্যাম্বাসাডর  ১৯৬৭ সালের চেভ্রোলেট ইমপালা  সিভি রমন ব্যবহৃত ১৯৪৭ সালের স্টুডিবেকার চ্যাম্পিয়ন thumb|প্রাচীন মোটরসাইকেল—ভেলোসেট এলই, যেটি "নডি বাইক" নামে পরিচিত। এটি ১৯৪৮ থেকে ১৯৭১ সাল পর্যন্ত ভেলোস লিমিটেড তৈরি করেছিল। সাইকেলটির রঙ সবুজ-সাদা, এবং এতে একটি স্টেপ-থ্রু ফ্রেম ও আরামদায়ক আসন রয়েছে। নম্বর প্লেট “KLK 1904” লেখা, যা রেজিস্ট্রেশন বা মডেল সংক্রান্ত হতে পারে। এটি মূলত ব্রিটিশ পুলিশের ব্যবহৃত বাহন ছিল, এবং কর্মকর্তারা মাথা নেড়ে সালাম দেওয়ার কারণে "নডি" ডাকনাম পেয়েছিল। এলই মানে “লিটল ইঞ্জিন”, যা এর ছোট কাঠামোকে নির্দেশ করে। ছবিটি ১১ মে ২০২৫ তারিখে পায়না জাদুঘরে থেকে তোলা।  গণপ্রদর্শনী  পায়ানা জাদুঘর ২০২৪ সালে বেঙ্গালুরুতে অনুষ্ঠিত তৃতীয় আন্তর্জাতিক অটো শো-তে অংশগ্রহণ করে, যেখানে ১০টি ঐতিহাসিক গাড়ি প্রদর্শিত হয়, যার মধ্যে ১৯৫৪ সালের ডজ কিংসওয়ে কনভার্টিবল অন্যতম।   গ্যালারি  thumb|পায়ানা জাদুঘরে সংরক্ষিত ১৯২৯ সালের গাড়ি thumb|পায়ানা কার জাদুঘর এর প্রবেশমুখ   বহিঃসংযোগ   পায়ানা কার মিউজিয়াম - দ্য হিন্দু  নিউ ইন্ডিয়ান এক্সপ্রেস প্রতিবেদন  ডেকান হেরাল্ড নিবন্ধ  নিউজ ১৮ - সিভি রমন সংক্রান্ত প্রতিবেদন   সূত্রসমূহ   বিষয়শ্রেণী:২০২৪-এ প্রতিষ্ঠিত জাদুঘর বিষয়শ্রেণী:মহীশূরের জাদুঘর